Il-Presepju Lil Dun Karm Psaila missier il-Poeti Żgħażagħ. Ġo għar imberraħ tidher l-omm Marija Ġużeppi fidejha t-tnejn bil-bard musfara, Maxtura b'xi tibniet bejn baqra u ħmara Fejn hemm fi ħrieqi: il-Bambin tarbija; U fejn xi palma jew dwejriet kennija Rgħajja reqdin b'xi anġlu jagħti l-bxara: Waslu, ġejjin, kulħadd lejn l-għar biex jara, Mill-belt ta' Betlem, l-aktar nies għaqlija: Fuq għolja midħna, fejn il-wied xi sienja; Fil-bogħod il-bogħod, rekbin fuq iġmla, ġejja Lejn dak il-għar, ma' kewkba s-slaten Maġi. Presepju sbejjaħ, b'ruħ ta' tifel ħienja Ħdejk noqgħod jien, tbissima fuq xofftejja: Int tnissel fija: sliem u tisieb farraġi, MARJU AGIUS Ħal Lija. Ġo l-Awstrja Bejn Lhudi u Kattolku. L—Għaliex serquli ġidi, qatlu 'l marti, Sawtuni għal xejn b'xejn, mhux bniedem jiena 7 Rajt iż-żebliħ, il-ħqir, u bkejt fil-faqar, Gdimt l-art bl-uġigħ w għajjatt u tlabt il-ħniena. K— Il-ħtija tagħna: ftaħna l-bieb lill-għadu; U ġo din l-art fejn tajna wlied qalbiena Ismek u ismi jibqgħu biss tifkira Jekk tibqa' din il-qabda nies ħajjiena. Ġużi CHETOUTI